Crusader Kings II

Crusader Kings II je strategická počítačová hra (presnejšie tzv. žáner grand strategyveľkolepá stratégia) odohrávajúca sa v období stredoveku. Hru vyvíjala švédska spoločnosť Paradox Development Studio a publikovala spoločnosť Paradox Interactive. Hra bola vydaná ako sériové pokračovanie hry Crusader Kings a v historickom kontexte nadväzuje na ďalšie hry od Paradoxu (Europe Universalis IV pre obdobie novoveku, Victoria II pre obdobie 19. a 20. storočia a Hearts of Iron IV pre obdobie II. svetovej vojny). K hre vyšlo 15 veľkých DLC k hre a niekoľko ďalších menších herných vylepšení. Dnes sa hra ďalej nevyvíja, keďže ju vo vývoji nahradila jej nástupkyňa v sérii, hra Crusader Kings III. Hra bez vylepšení (DLC) je na platforme Steam dlhodobo dostupná zadarmo.

Od vydania hry v roku 2012 bolo predaných vyše 1 milión kópií a rozširujúcich balíčkov s celkovým ziskom vyše 7 miliónov eur. Podľa Paradox Interactive hralo hru v roku 2019 denne v priemere 12,500 hráčov a priemerný hrací čas hráča hry bol 99 hodín na hráča.

 Popis hry 
V hre sa hráč „vtelí“ do panovníka niektorej z krajín, alebo do niektorého z panovníkových vazalov. Jednoznačné ciele hry neexistujú a je len na hráčovi akým smerom bude svoje postavy a rod viesť. Hra sa odohráva na mape Európy, časti Afriky a Ázie (časť Sibíri, Tibet a India). Časovo je ohraničená začiatočnými rokmi769, 867, 936 alebo akýmkoľvek dátumom od roku 1066 do roku 1337. Hra automaticky končí vymretím rodu, stratou všetkých území alebo dosiahnutím roku 1453, existuje však DLC konvertor, ktorý hru prevedie do hry Europe Universalis IV.

V hre môže hráč hrať za feudálnych panovníkov, kmeňových panovníkov alebo za nomádov. Zvláštny herný systém majú moslimovia (iqta), republiky a čiastočne aj Svätá ríša rímska a Byzantská ríša. V hre sa nachádzajú aj typy krajín za ktoré nemožno hraťbarónstva (najnižšie územné jednotky), teokracie a vnútrozemské republiky. Nehrateľné sú takisto žoldnierske skupiny, sväté rády a Čínska ríša, ktorá je na mape reprezentovaná guvernérom.

Dôležitú úlohu v hre zohrávajú náboženstvá. Hráč náboženstvá v hre môže podľa svoje vôle meniť, každé náboženstvo je hrateľné (niektoré sú obmedzené ale len pre vlastníkov DLC). Medzi základné náboženstvá patria kresťanské konfesie (katolicizmus, ortodoxia, miafyziti a ich jednotlivé herézynapr. katari, bogomili, paulikiáni, lolardi, a pod.). Z moslimských vetiev sú to najmä sunniti a šíti, ale aj ich jednotlivé herézy. Ďalej sú v hre pohanské náboženstvá (slovanské, germánske, tengrizmus, zunizmus (vyznávači Slnka), africké a mnohé ďalšie), ktoré možno ďalej aj reformovať. Pre Indiu a východnú časť mapy sú typické východné náboženstvá. Významné je aj judaistické náboženstvo, ktorého príslušníci žijú aj na dvoroch panovníkov a prinášajú rozličné „events“ (udalosti) a výhody.

Počas hry sa uskutočňuje viacero významných udalostí medzi nimi najmä krížové výpravy, či džihády. V 13. storočí (alebo inokedy ak si hráč nastaví iné herné pravidlá) sa na mape zjavia Mongoli, ktorí rýchlo expandujú do Európy. Významné sú i povstania Seldžukov, Ghaznovcov, či maďarský vpád do Európy v štarte v roku 867. Príbehov viažúcich sa na konkrétnych panovníkov je hre pomenej (pretože po zopár rokoch v hre už historické osoby nahradia čisto herné postavy). Významný je príbeh Karla Veľkého, či Ota I.

Hra má pomerne zložitú hernú mechaniku a trvá istý čas, kým si ju noví hráči osvoja. Pomerne zložitý je rozvoj vlastných panstievhradov, miest, či biskupstiev. Rozširovanie ríše je zase spojené s tzv. casus beli (dôvodom vojny)takže hráč v zásade nemôže jednoducho dobyť čokoľvek chce. Hru sťažujú aj rozličné formy dedenia, ktoré často spôsobujú rozpad ríš, no zároveň dávajú i priestor pre pričlenenie nových území mierovým spôsobom. Významným prvkom sú aj vzťahy s pápežom, či patriarchami, ktorí majú v rukách rozvody, križiacke výpravy, ale aj možnosť exkomunikácie.

V hre má zastúpenie aj kultúrny prvok, nakoľko každá postava a provincia má svoju kultúru, ktorá sa môže meniť. Od posledného rozšírenia sa v hre nachádza aj slovienska kultúra. Niektoré kultúry majú aj určité špeciálne výhody (napr. severská/vikingská kultúra (Norse) môže na lodiach plieniť susedné krajiny.

 Hlavné herné DLC 
K septembru 2019 vyšlo 15 väčších rozšírení hry a viacero menších rozšírení, ktoré pridávali napr. hudbu, špeciálnu grafiku tvárí, grafiku jednotiek a iné.
+MenoDátum vydaniaPatchPopisSword of Islam26. jún 20121.06DLC sa zameriava na moslimských panovníkov, umožňuje hru za nich a pridáva do hry udalosti (v komunite bežne po anglicky nazývané eventy) zameriavajúce sa na moslimský svetLegacy of Rome16. október 20121.07DLC sa zameriava na Byzantskú ríšu a pridáva do hry špciálny typ jednotiek „Retinue“, ktoré tvoria trvalú armáduSunset Invasion15. november 20121.08„Easter egg“ hry, žartovné DLC, ktoré simuluje aztécku inváziu do EurópyThe Republic15. január 20131.09DLC umožňuje hru za obchodné republiky so špecifickým nástupníckym systémomThe Old Gods28. máj 20131.1DLC umožnilo hru za pohanov a bol pridaný nový herný dátum rok 867Sons of Abraham18. november 20132.0Menšie DLC, ktoré sa zameriavalo najmä na Židov a moslimovRajas of India25. marec 20142.1DLC rozšírilo herný svet o Indiu, umožnilo hru za hinduistov, buhistov a džinistov, neskôr aj taoistovCharlemagne14. októbra 20142.2Viaceré nové eventy, rozšírenie časovej osi o rok 769 a príbehové eventy o Karolovi VeľkomWay of Life16. december 20142.3DLC prinieslo viaceré eventy a vylepšenia osobného života panovníkov a ich orientáciu na jednotlivé smery života (bojovanie podnikanie, teológia,...)Horse Lords14. júl 20152.4DLC prinieslo novú nomádsku mechanikuConclave2. február 20162.5DLC pozmenilo (a sťažilo) vazalský systém v hre, zmeny prinieslo aj vo výchove detí v hreThe Reaper's Due25. august 20162.6DLC sa zameralo na choroby (epidémie,..), smrť herných postáv a Čiernu smrťMonks and Mystics7. marec 20172.7DLC pridalo do hry spoločnostisociety (napr. benediktínov, dominikánov, či hermetikov), artefakty (zbrane, relikvie,...)Jade Dragon16. november 20172.8Rozšírenie hernej mapy o Tibet, pridanie Hodvábnej cesty a interakcie s ČínouHoly Fury13. november 20183.0Najväčšie z herných rozlíšení, bolo sprevádzané s rozsiahlym patchom, do hry boli pridané niektoré územia v Afrike, bola prehĺbená herná mechanika kresťanov (najmä križiacke výpravy) a pohanov, bolo pridané kanonizovanie svätcov, korunovácia, pokrvné línie (pridávajú bonusy) a dva nové herné módyroztrieštený svet a náhodný svet.

 Módy v hre 
Pre hru existuje obrovské množstvo rozličných módov a existuje početná skupina tvorcov módov, často kompletne prerábajúcich hru. Podľa údajov z 23. apríla 2017 minimálne 42% hráčov hry používalo aspoň jeden mód. Módy sú oficiálne k dispozícii na Paradoxfóre, na Steame.

Najvýznamnejšie a najznámejšie módy

 Historical Immersion Project, obsahuje rozšírenie hernej mechaniky a mapy sveta, obsahuje viacero spojených módov
 CK2+, obsahuje rozšírenie hernej mechaniky a mapy sveta
 A Game of Thrones, založený na diele Pieseň ľadu a ohňa od G. R. R. Martina
 Elder Kings
 Lux Invicta, odohráva sa v antike
 Witcher Kings, založaný na diele Andrzeja SapkowskéhoZaklínač
 Middle Earth Projectzaložený na diele J. R. R. TolkienaPán Prsteňov
 When the World Stopped Making Sense, odohráva sa v období zániku Rímskej ríše
 Diadochi Kings, odohráva sa po smrti Alexandra Veľkého
 Romance of the Three Kingdoms, odohráva sa v Číne
 Umbra Spherae, rozširuje mapu na svet

 Hodnotenie 
+HodnotiteľSkóreReferenciaMetacritic82/100GameSpot8/10GN8/10PC PowerPlay7/10Zacny, Rob (1 May 2012), "Crusader Kings II", PC PowerPlay, Australia: nextmedia, no. 203, p. 52Sector.sk8,5Steamveľmi kladné

 Referencie 

 Zdroj 


 Externé odkazy 
 Oficiálna stránka hry
 Herná "wiki" s návodmi a informáciami o jednotlivých herných aspektoch

Kategória:Strategické počítačové hry
Kategória:Hry pre Windows
Kategória:Hry pre Mac OS X
Kategória:Hry pre Linux
Kategória:Počítačové hry z 2012